STATUSRAPPORT FOR PERIODE EX. JAN-JUN XXXX

Dato 10.05.2021

|  |  |
| --- | --- |
| **Navn**William | **Cpr-nr.**XXXXXX-XXXX |
| **Klassetrin**7.kl | **Indskrivningsdato**22/2-2021 |
| **Folkeregisteradresse**XXXX | **Forældremyndighedsindehaver(e) navn og adresse**XXXX |
| **Navn og kontaktoplysninger på sagsbehandler**XXXX | **Rapporten er udarbejdet af:**Marie Falck HansenAut. Psykolog, Basen |

INDHOLDSFORTEGNELSE

[GENEREL BESKRIVELSE 3](#_Toc122511311)

[AFTALER FRA SIDSTE STATUSMØDE 4](#_Toc122511312)

[AKTUELLE KOMMUNALE HANDLEPLANSMÅL 5](#_Toc122511313)

[KORTSIGTEDE BEHANDLINGSMÅL FOR PERIODEN 5](#_Toc122511314)

[EVALUERING AF BEHANDLINGSMÅL (SIGNS OF SAFETY) (BASENS PERSPEKTIV) 6](#_Toc122511315)

[FUNGERER 6](#_Toc122511316)

[UDFORDRER 7](#_Toc122511317)

[ØNSKER SE SKE 7](#_Toc122511318)

[FORÆLDRESAMARBEJDE 7](#_Toc122511319)

[EVT. INDDRAGELSE AF ANDRE FAGGRUPPER PÅ BASEN 8](#_Toc122511320)

[SAMARBEJDE MED EKSTERNE SAMARBEJDSPARTNERE 8](#_Toc122511321)

# GENEREL BESKRIVELSE

|  |
| --- |
| William er 13 år og bor med mor og far og to mindre søskende på 6 og 10 år. Han er februar 2020 diagnosticeret med: tilpasningsreaktion med andre emotionelle forstyrrelser, Anden gennemgribende mental udviklingsforstyrrelse (GUA) og Kroniske motoriske tics. Har en samlet IK på 125.Der er tidligere beskrevet et højt konfliktniveau i hjemmet, hvor resten af familien beskrives at skulle gå på listefødder omkring William, og hvor det er uforudsigeligt hvordan han vil reagere på de mindste ting og ændringer. Han beskrives at reagere voldsomt, både verbalt og fysisk. Det er særligt mor han reagerer fysisk overfor, men søstrene lider under situationen. William beskrives stadig at være udadreagerende i hjemmet. Dog oplever forældre ikke, at eksplosionerne er lige så hyppige, og forældre kan i visse tilfælde tale William ned med de værktøjer der har fået fra Basens familiebehandler.William opleves på Basen som en sød, høflig og kærlig dreng. Han udviser empati og er altid høflig når han er på Basen. William har længere varende skolevægring bag sig, og det er tydeligt, at han bruger meget energi på at komme på Basen. Dette har også bevirket, at vi har måtte revidere i den indledende behandlingsplan, hvor en relativ hurtig optrapning i tid på Basen var målet. William har brug for mere tid, og en roligere opstart, end forventet. Williams er mødestabil i et relativt sparsomt skema. Når vi har skruet op for tiden, har han haft behov for efterfølgende fridag.På Basen er vi en socialt vellidt dreng, der er omgængelig i det sociale rum, men som også har behov for hjælp og støtte ift. at sætte egne grænser og tage pauser. Vi oplever en dreng med et stort behov for forudsigelighed og struktur, og som reagerer med stress og fysisk ubehag på uforudsete forandringer i skema. Også på Basen ser vi, at det er vigtigt for Willliam at passe ind sammen med jævnaldrende, og at han går meget op i at han ser ’rigtig’ ud og gør de ’rigtige’ ting. Han spiller gerne playstation med de andre elever i pausen.William vurderes at være faglig stærk, men med store huller. Dette særligt i naturfag og matematik. Det fungerer godt for William at der ikke forventes at han laver lektier hjemme, da han er helt udkørt efter en skoledag.Indkøringen på Basen har vist, at William reagerer på al forandring med ’nej’. Han finder ro i voksne der tør gå foran og støtte ham i udviklingen, og som kan insistere på, at udvikling og forandring er mulig. Det tager ca. 5 dage for William at vænne sig til nyt. 5 dage hvor hans nervesystem er i alarmberedskab, og hvor forældrene oplever stigning i konflikter i hjemmet. Det har derfor vist sig afgørende at holde fast i den aftalte plan i en rum tid, inden den revideres. |

# AFTALER FRA SIDSTE STATUSMØDE

Nedenstående aftaler er indgået ved indskrivning d. 22.02.2021

|  |  |  |
| --- | --- | --- |
| Aftale | Ansvar | Fuldendt |
| Primær og forældre har daglig kontakt i opstartsfasen. Dette over telefon og sms. Forældre sender sms med vurdering af dagsform og Primær skriver hver dag hvordan dagen har været.Forældre tilbydes ugentlig samtale med Basens familiebehandler mhp. at støtte op omkring forældrenes håndtering af konflikter i hjemmet.Primærtid med William ugt. Med fokus på at blive klogere på, hvad der trigger William i hjemmet, og hvordan indkøring på Basen og i skole bliver bedst mulig.At William og forældre følger den plan der er lavet, og indgår aktivt i opnåelsen af målet om at få William i skole igen. | Forældre og PrimærFamiliebehandler kontakter for at aftale tid.PrimærForældre og William | Der har været kontakt alle de dage William har været i skole.Der har i de 3 mdr. været afholdt 6 samtaler. Dette grundet helligdage og et ønske fra forældre.En del af primærtiderne er blevet brugt med fokus på et fælles 3. i form af spil eller skemaer. Det er vanskeligt for William at indgå i samtaler om det der er svært, hvorfor der er tale om korte intervaller.Det er tydeligt at William og forældre gør alt hvad de kan, og indgår aktivt i processen om at finde den rette tilgang til at støtte William tilbage i skole. |

# AKTUELLE KOMMUNALE HANDLEPLANSMÅL

|  |
| --- |
| Vi afventer fortsat modtagelse af den kommunale handleplansmål, og arbejder derfor ud fra målet om at øge Williams fremmøde på Basen.Anmodning om opdaterede handleplansmål er sendt til rådgiver. |

# KORTSIGTEDE BEHANDLINGSMÅL FOR PERIODEN

|  |  |  |  |
| --- | --- | --- | --- |
| Måned | Personligt mål | Socialt mål | Fagligt mål |
| Februar | At William udfylder: ’Verdens bedste skole’, og ’jeg er sådan en der’. I primærtid. | At William indgår i primærsamtaler ugt.At William deltager i playstation spil i pausen på Basen. | At William sidder i klassen i undervisningen.At William laver 15 minutters matematik når han er på Basen |
| Opnået | Delvist opnået | Delvist opnået |
| Marts | At William udfylder ’sensory profile’ I primærtid. Og deltager i udarbejdelsen af vejledning til, hvad man sensorisk skal være opmærksom på i mødet med ham. | At William spiser frokost med de andre elever.At William introduceres til anden underviser som støtte om tirsdagen og torsdagen på Basen. | At William gennemgår matematiktest for at undersøge hvilke faglige huller han har.At William deltager i undervisningen den tid han er på Basen. |
| Opnået | Opnået | Delvist opnået |
| April | At William opnår kendskab til energibarometret, og bliver bevidst om hvad der dræner og giver ham energi. | At William er med til gamenight og påskefrokost.At William ser gammel ven i en weekend. | At William 2 gange om dagen skal markere i timerne.At William skal deltage i projektugen og lave et projekt. |
| Delvist opnået | Opnået | Ikke opnået |
| Maj | At William deltager i undersøgelse af andre konkrete handlestrategier i spidsbelastningssituationer. | At William er med til at spille UNO med ny elev.At William er med på fisketur. | At William skal markere i hver timeAt William skal aflevere en danske boganmeldelse af den bog han lige har læst. |
| Delvist opnået | Opnået | Ikke opnået |

# EVALUERING AF BEHANDLINGSMÅL (SIGNS OF SAFETY) (BASENS PERSPEKTIV)

## FUNGERER

|  |
| --- |
| * Transport med chauffør fungerer.
* Tæt kontakt til forældre med fokus på dagsform og hvordan dagen har været.
* Primærtid, hvor samtalens indhold er nøje rammesat af noget fælles – spørgeskema, spil, skema eller andet.
* Tæt opfølgning på skema og eksponeringstrappen, så den løbende kan justeres. Dog ikke oftere end hver 14. dag, da det tager tid for William at vænne sig til noget nyt.
* Helt forudsigelige rammer, hvor dagen er planlagt i detaljen.
* Udvidelsen af voksne som William kender og er tryg ved.
* Familiebehandlingen.
* Egen skærmet plads i klassen
* Playstation i pauserne
* Individualiserede spørgeskemaer, som rammesætning for undersøgelsen af Williams oplevelser.
* Pauseaktiviteter med de andre elever, William indgår ubesværet i spil på playstation, og i kortspil.
* Sociale aktiviteter i anden ramme end undervisning – gamenight, halloween, tur ud af huset.
 |

## UDFORDRER

|  |
| --- |
| * Konflikter i hjemmet dræner William, og ofte er de årsag til William ikke kommer af sted til Basen. Der er ved en enkelt aflevering observeret, at William har været vred på sin mor, og har talt yderst negativt til hende. I den konkrete situation havde William efterfølgende svært ved at komme ind på Basen og deltage i den aftalte aktivitet. Det synes for William at være vanskeligt at lægge episoden fra sig, og han efterspurgte pauseaktiviteter hele den dag. William ønsker ikke at tale med Primær om de konkrete episoder hjemme. Han svarer oftest ‘det ved jeg ikke’, når der spørges ind til dem.
* William er afhængig af primær og sekundær som kendte trygge kontaktpersoner. Dette udfordrer når en af dem ikke kan deltage i klasseundervisningen.
* William har ganske lidt kontakt til refleksion over egne responser, og indvilger ikke gerne i samtale herom.
* Fridage og helligdage udfordrer Williams behov for stabilitet og genkendelighed. Det tager langt tid for ham at komme tilbage i rytmen.
* William har mange negative erfaringer med særligt matematik, som han finder vanskeligt. Han bliver let opgivende i forhold til matematikundervisningen.
 |

## ØNSKER SE SKE

|  |
| --- |
| * Øgning i tid på Basen
* Fortsat familiebehandling til forældre, gerne på sigt med inddragelse af William i samtalerne.
* Fortsat placering i kategori 3, da William er støttekrævende i størstedelen af den tid han er på Basen.
* At William opnår små succeser i matematikfaget.
* At William kan indgå i undervisningen på det faglige niveau han befinder sig på.
* At William opnår færdigheder ift. at identificere egne vredes-triggere, og også får oparbejdet mere hensigtsmæssige reaktionsmønstre.
* At William bliver mere bevidst om egen stress/sårbarhed struktur, og tilegner sig et sprog for, hvad der stresser/dræner ham, og hvad der giver ham energi.
 |

# FORÆLDRESAMARBEJDE

|  |
| --- |
| Der har været tale om et tæt og fortroligt forældresamarbejde. Forældre kontakter primær hver morgen med vurdering af dagsform, og er glade for at får tilbagemelding på, hvordan dagen er gået. |

# EVT. INDDRAGELSE AF ANDRE FAGGRUPPER PÅ BASEN

|  |
| --- |
| Basens Chauffør har hentet William hver morgen, hvilket har været yderst stressreducerende for William. Denne indsats vurderes at skulle fortsætte i næste periode også.William kan selv tage hjem med s-tog efter endt skoledag.Familiebehandler Sandra har haft løbende samtaler med forældrene. Aftalen var ugt. samtaler på Basen.Kort evaluering af samtaler fra Sandra:Forældre og jeg har afholdt i alt 6 samtaler siden William startede på Basen. Der har været tale om flere uger med helligdage og derudover har forældre ikke haft overskud til at mødes ugentligt.I samtalerne har fokus været på dynamikkerne i konfliktsituationer, samt forældrenes håndteringsstrategier når William er blevet udadreagerende.Forældre indgår aktivt i samtalerne, og i undersøgelsen af andre handlestrategier. Derudover fører de dagbog over konflikter, hvilket har været et givtigt udgangspunkt for rådgivningen.Det vurderes hensigtsmæssigt at fortsætte samtaleforløbet med mor og far, og på sigt invitere William med heri med støtte fra hans primær. Dette for at søge at lave konkrete aftaler og forventningsafstemme mellem William og forældrene omkring nye handlestrategier.  |

# SAMARBEJDE MED EKSTERNE SAMARBEJDSPARTNERE

|  |
| --- |
| Der er sendt kort status med aktuelle handleplansmål til sagsbehandler, og været afholdt et enkelt opfølgningsmøde 1 mdr. efter opstart. |